पाएं अपने शहर की ताज़ा ख़बरें और फ्री ई-पेपरडाउनलोड करें
खरड़ -कुराली हाईवे पर गांव सवाड़ा के निकट हाईवे पार कर रहे एक साइकिल सवार को पिकअप ड्राइवर ने कुचल दिया। हादसे के वक्त पिकअप की रफ्तार तेज थी। साइकिल सवार की मौके पर मौत हो गई। मृतक की पहचान गांव रडियाला निवासी 40 साल के कर्म सिंह के रूप में हुई है। धर्म सिंह ने पुलिस को बयान दिए हैं कि उसका भाई प्लंबर का काम करता था।
शनिवार को सुबह करीब 11:30 बजे वे दोनों किसी काम से गांव घटोर आए हुए थे। इस दौरान उसका भाई कर्म सिंह हाईवे के दूसरी ओर किसी को एक संदेश देने के लिए उसे रोड किनारे खड़ा कर अकेला ही साइकिल पर सवार होकर हाईवे क्रॉस करने लगा। इस दौरान एक पिकअप तेजी से आई और ड्राइवर उसके भाई को कुचलते हुए फरार हो गया।
हादसे के बाद उसने तुरंत पुलिस को सूचित किया। पुलिस ने मौके पर पहुंच कर शव को कब्जे में लेकर अस्प्ताल पहुंचाया। पुलिस ने पिकअप नंबर पीबी 65ई- 6715 के चालक गांव चिंतगढ़ निवासी सुखजीत सिंह के खिलाफ धारा 279, 304 ए के तहत मामला दर्ज कर लिया है। पुलिस जांच कर रही है और आरोपी की तलाश की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn